CELEX: 62014TN0435
Language: et
Date: 2014-06-09 00:00:00
Title: Kohtuasi T-435/14: 9. juunil 2014 esitatud hagi – Tose'e Ta'avon Bank versus nõukogu

4.8.2014   
            
            
               ET
            
            
               Euroopa Liidu Teataja
            
            
               C 253/59
            
         9. juunil 2014 esitatud hagi – Tose'e Ta'avon Bank versus nõukogu
   (Kohtuasi T-435/14)
   2014/C 253/80
   Kohtumenetluse keel: prantsuse
   
      Pooled
   
   
      Hageja: Tose'e Ta'avon Bank (Teheran, Iraan) (esindaja: advokaat J.-M. Thouvenin)
   
      Kostja: Euroopa Liidu Nõukogu
   
      Nõuded
   
   Hageja palub Üldkohtul:
   
               —
            
            
               tühistada nõukogu otsus, millega jäeti kehtima hagejale määratud karistus, mis on märgitud 15. märtsi 2014. aasta teatises;
            
         
               —
            
            
               tunnistada tema suhtes kohaldamatuks nõukogu 23. märtsi 2012. aasta määrus (EL) nr 267/2012;
            
         
               —
            
            
               tunnistada tema suhtes kohaldamatuks nõukogu 26. juuli 2010. aasta otsus 2010/413/ÜVJP;
            
         
               —
            
            
               mõista kohtukulud välja nõukogult.
            
         
      Väited ja peamised argumendid
   
   Hagi põhjenduseks esitab hageja viis väidet.
   
               1.
            
            
               Esimese väite kohaselt on rikutud õigusnormi, kuna hageja suhtes piiravate meetmete jõusse jätmiseks toodud põhjendus ei sisaldu nende põhjenduste hulgas, mis lubaks kostjal võtta piiravaid meetmeid.
            
         
               2.
            
            
               Teise väite kohaselt on tehtud faktiviga, mis seisneb ilmses hindamisveas, kuna hageja ei ole Iraani riigi hallatav ja ei osuta Iraani valitsusele rahalist abi.
            
         
               3.
            
            
               Kolmanda väite kohaselt puudub põhjendus.
            
         
               4.
            
            
               Neljanda väite kohaselt on rikutud proportsionaalsuse põhimõtet ja omandiõigust.
            
         
               5.
            
            
               Viies väide puudutab õigusvastasuse vastuväidet seoses määrusega nr 267/2012 (1) ja otsusega 2010/413 (2), mille rakendamiseks tehti vaidlustatud otsus, kuna esiteks on need õigusaktid vastu võetud ELTL artiklis 296 ette nähtud põhjendamiskohustust ja ELTL artiklit 215 rikkudes ning teiseks, nende vastavad sätted, mille põhjal hagejale määratud piiravad meetmed jäeti kehtima, rikuvad aluslepinguid ja Euroopa Liidu põhiõiguste hartat.
            
         
      (1)  Nõukogu 23. märtsi 2012. aasta määrus (EL) nr 267/2012, milles käsitletakse Iraani vastu suunatud piiravaid meetmeid ja millega tunnistatakse kehtetuks määrus (EL) nr 961/2010 (ELT L 88, lk 1).
   
      (2)  Nõukogu 26. juuli 2010 otsus, mis käsitleb Iraani vastu suunatud piiravaid meetmeid ning millega tunnistatakse kehtetuks ühine seisukoht 2007/140/ÜVJP (ELT L 195, lk 39).